Държавен вестник, бр. 98, 2009 г., стр. 75

БРОЙ  98	
Д Ъ Р Ж А В Е Н  В Е С Т Н И К 	
СТР.  75  
(3) Комисията по ал. 1 изготвя доклад за 
проверка в два оригинални екземпляра, от 
които единият остава за корабопритежателя, а 
другият се съхранява в архива на Изпълнителна 
агенция „Морска администрация“.
(4) Информацията от доклада за проверка се 
използва при определянето на съответствието 
на плавателния съд с нормативно определените 
изисквания към него.
(5) Формата и съдържанието на доклада се 
утвърждават от изпълнителния директор на Из­
пълнителна агенция „Морска администрация“.
(6) В случай че бъдат констатирани несъ­
ответствия, комисията може да даде срок за 
отстраняването им, но преди изтичане на срока 
по чл. 37, ал. 3. 
Чл. 41. Изпълнителният директор на Из­
пълнителна агенция „Морска администрация“ 
уведомява министъра на транспорта, инфор­
мационните технологии и съобщенията за 
резултатите от проведения конкурс.“
§ 20. В § 1, т. 5 буква „б“ от допълнителната 
разпоредба се изменя така: 
„б) ръководителите на транспортната му 
дейност имат необходимите познания и опит 
в областта на речния транспорт в случаите по 
раздел ІІІ или морския транспорт в случаите 
по раздел V и съответните изисквания за без­
опасност на корабоплаването, митническия и 
граничния режим, придобити след обучение 
или усвоени в транспортната практика, и имат 
най-малко средно образование;“.
Преходна разпоредба
§ 21. (1) В случай че кандидатът, класи­
ран на първо място, е заявил възможности 
да извършва превози с капацитет, по-малък 
от този на морския превозвач, определен от 
руска страна, се допуска определянето на два 
български морски превозвача за достигането 
на паритет в превозите в съответствие с § 1, 
т. 1 от Правилника за превоз на товари по 
пряката международна железопътно-фериботна 
връзка между пристанищата Варна (Република 
България) и Кавказ (Руска федерация), приет 
в съответствие с чл. 5 от Спогодбата между 
Министерството на транспорта на Република 
България и Министерството на транспорта на 
Руската федерация за организация на пряка 
международна железопътно-фериботна връзка 
между пристанищата Варна (Република Бъл­
гария) и Кавказ (Руска федерация), подписана 
на 18 януари 2008 г. в София.
(2) В случаите по ал. 1 изпълнителният 
директор на Изпълнителна агенция „Морска 
администрация“ обявява конкурс при условията 
и по реда на тази наредба за наличния ресурс. 
Министър: Ал. Цветков
13031
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
ПРАВИЛНИК 
за дейността на Съвета по осиновяване
Чл. 1. Правилникът урежда структурата 
и организацията на дейността на Съвета по 
осиновяване към регионалната дирекция за 
социално подпомагане, наричан по-нататък 
„съвета“.
Чл. 2. Съветът:
1. разглежда досиетата на децата и на оси­
новяващите;
2. изисква допълнителни документи и ин­
формация, необходими за осиновяването, от 
съответните лица и компетентни органи;
3. определя за всяко дете от регистъра в ре­
гионалната дирекция за социално подпомагане 
подходящ осиновяващ съобразно определените 
в Семейния кодекс критерии;
4. следи, взема решение на редовно заседание 
и уведомява Съвета по международни осиновя­
вания при Министерството на правосъдието за 
всяко дете, по отношение на което са налице 
условията на чл. 113, ал. 2 от Семейния кодекс. 
Чл. 3. (1) Съветът е колективен орган, който 
се състои от председател и членове.
(2) Председател на съвета е директорът на 
съответната регионална дирекция за социално 
подпомагане.
(3) Членове на съвета са: юрист, определен 
от областния управител, лекар, определен от 
директора на регионалния център по здраве­
опазване, педагог, определен от началника 
на регионалния инспекторат по образование, 
психолог, определен от директора на дирекция 
„Социално подпомагане“ по настоящия адрес на 
детето, както и ръководителят на специализи­
раната институция, в която е настанено детето, 
в случаите, когато се определя осиновяващ на 
дете от специализирана институция.
(4) Органите по ал. 3 определят и постоянни 
заместници на членовете на съвета.
(5) Поименният състав на членовете и 
техните заместници в съвета се определя със 
заповед на директора на регионалната дирекция 
за социално подпомагане.
Чл. 4. (1) Председателят:
1. представлява съвета;
2. ръководи заседанията и цялостната работа 
на съвета.
(2) В отсъствие на председателя функциите 
му се изпълняват от определен от него член 
на съвета.
Чл. 5. Всеки член на съвета участва в рабо­
тата му лично или чрез определения по чл. 3, 
ал. 4 негов заместник.